stanford-oval/wikipedia huggingface dataset:
Marathonin arkeologinen museo
Kokoelmat

Museon kokoelmiin kuuluu löytöjä neoliittiselta kivikaudelta 5000-luvulta eaa. roomalaisen ajan lopulle. Museon näyttelyt on jaettu kuuteen saliin.
Salissa 1 on löytöjä muun muassa Oinóin Panin luolasta, joka toimi asuin- ja hautapaikkana neoliittisen kauden lopulta 5300–3200 eaa. varhaiselle pronssikaudelle 3200–2700 eaa. ja antiikin aikana Panin kulttipaikkana. Panin uskottiin muun muassa auttaneen kreikkalaisia Marathonin taistelussa. Salissa 2 on löytöjä muun muassa kivikautisilta ja pronssikautisilta hautausmailta Bórizan Tsépistä, Vranáksesta ja Plásista, mukaan lukien kiviesineitä, keramiikkaa, marmorisia figuriineja, kivisiä ja pronssisia nuolenkärkiä ja koruja. Salissa 3 on löytöjä Marathonin Tetrapoliin (Marathon, Oinoe, Trikorythos ja Probalinthos) hautausmailta geometriselta, arkaaiselta ja klassiselta kaudelta.
Sali 4 on omistettu puhuja ja senaattori Herodes Atticukselle, joka oli kotoisin Marathonista ja omisti alueella paljon maata. Löytöihin kuuluu muun muassa Herodeen ja tämän perheenjäsenten ja oppilaiden patsaita sekä roomalaisaikaisia piirtokirjoituksia. Sali 5 on omistettu Herodes Atticuksen nykyiseen Brexízaan vuonna 160 perustamalle Egyptiläisten jumalten pyhäkölle. Se oli rakennettu soiseen paikkaan ja jäljitteli Niilin suistossa ollutta Serapiksen temppeliä. Löytöihin kuuluu muun muassa suurikokoisia egyptiläistyylisiä patsaita, joista miespatsaat muistuttavat faaraoiden patsaita ja naispatsaat Isiksen patsaita. Patsaisiin kuuluu muun muassa Horus ja sfinksi.
Lisäksi niin kutsutussa Voitonmerkkisalissa on ateenalaisten Marathonin taistelun voiton muistoksi pystyttämän joonialaista tyyliä edustavan pylvään jäänteet. Pylväs oli alun perin kymmenmetrinen ja sen päällä oli voitonjumalatar Niken patsas. Siitä on säilynyt kaksi pylväänosaa sekä joonialainen kapiteeli. Salissa on myös keramiikka- yms. löytöjä ateenalaisten ja plataiailaisten haudoista.
Museon kokoelmia.
Museon kokoelmia.
Museon kokoelmia.
Marathonin taistelun voiton muistomerkki, 400-luku eaa.
Keramiikkalöytöjä Marathonin taistelussa kaatuneiden haudoista, 400-luku eaa.
Pausimakhen hautakivi, n. 375–350 eaa.
Herodes Atticukselle omistettu runo piirtokirjoituksessa, 100-luku jaa.
Egyptiläisten jumalten pyhäkön patsaita, 100-luku jaa.
Patsas Egyptiläisten jumalten pyhäköstä, 100-luku jaa.
Patsas Egyptiläisten jumalten pyhäköstä, 100-luku jaa.
Aiheesta muualla

Kuvia tai muita tiedostoja aiheesta Marathonin arkeologinen museo Wikimedia Commonsissa
Anturi

Tyypin TSI VelociCalc 9535 ilman nopeus- ja lämpötila-anturi
Anturi (aistin, sensori, mittalähetin) on mittalaitteen osa, jonka reagointia ympäristön kanssa, esimerkiksi sähkönjohtavuuden muutosta, käytetään avuksi fysikaalisten suureiden mittaamiseen tai kemiallisten yhdisteiden tunnistamiseen. Anturissa itsessään ei yleensä ole näyttöä tai osoitinlaitetta, vaan anturi välittää mittauksen tiedon eteenpäin mittarille tai automaatiojärjestelmälle.
Anturi voi välittää tietonsa kahtena tilana, 1 tai 0, jolloin käytetään käsitettä kaksitila-anturi, tai analogisesti.
Terminologiasta

Automaatiossa käytetään mittalaitteista nimitystä anturi erotukseksi käsinkäytettävistä mittareista. Mittaustekniikan pitkän historian vuoksi monella anturilla on omia nimityksiään. Anturia voidaan sanoa mittakärjeksi, rajakytkimeksi, tunnistinosaksi, filamentiksi (kemikaaliherkkä pinta), termopariksi, elektrodiksi, ilmaisimeksi ym. Termiä aistinelin käytetään biologiassa. "Anturi"-sana tulee antaa-verbistä eli anturi antaa mittasignaalin.
Antureista ja mittaamisesta

Anturi voi mitata kohdetta suoraan tai epäsuorasti. Esimerkki epäsuorasta mittauksesta on massavirtamittaus, jossa pienen sivuputken läpi menevää virtausta lämmitetään tunnetulla teholla ja sen jälkeen mitataan lämpötilannousu, josta päätellään massavirran suuruus. Anturit, joilla on oma ohjauselektroniikkansa, sisältävät useanlaisia mittausta tarkentavia toimintoja, kuten korjauskertoimia, -käyriä ja -taulukoita. Samoin mittaushajontaa voidaan pienentää keskiarvoistamalla peräkkäisiä mittauksia. Mittausanturista yleensä saatava analoginen signaali voidaan muuttaa tietojenkäsittelyä varten digitaaliseen muotoon joko itse anturin ohjausyksikössä tai erillisessä A/D-muuntimessa. Älykkäät anturien ohjausyksiköt voivat olla liitettävissä suoraan kenttäväylään tai Internetiin. Antureita käytetään paljon automaatiossa, esimerkiksi robotiikassa.
Tyypillisiä antureita:
paineanturi - esimerkiksi pietsokideanturi
lämpötila-anturi - esimerkiksi vastuslämpötila-anturi tai termopari
paikka-anturi - esimerkiksi optinen pulssianturi
nopeus-anturi - esimerkiksi takometri tai tutka
kiihtyvyysanturi - esimerkiksi pietsokideanturi
voima-anturi - esimerkiksi venymäliuska-anturi
kuva-anturi
Mikroanturit

Mikroanturi on anturi, jonka fyysisistä dimensioista vähintään yksi on mikrometriluokkaa. Mikroanturit soveltuvat mittaamaan kaikkea mitä muutkin anturit pystyvät mittaamaan. Lisäksi mikroanturit kykenevät käsittelemään kohteita, joiden mittaamiseen tarvitaan erittäin pientä kokoa. Anturit ovat suhteellisen vanha keksintö, mutta viimeaikainen kehitys pienoiskoossa rakentamisen teknologioissa on johtanut hyvin pieniin ja kykeneviin antureihin.
Mikroelektroniikkateollisuuden kehityksen myötä syntyneitä mikrovalmistustekniikan prosesseja on käytetty jo kahden vuosikymmenen ajan mikroelektromekaanisten systeemien (MEMS) valmistuksessa. Prosessit ovat kehittyneet ja lopputuotteista on tullut poikkeuksellisen luotettavia ja suhteellisen halpoja valmistaa. Muita mikroantureiden etuja ovat niiden pieni koko, pieni massa, vähäinen tehonkulutus, kyky nopeisiin mittauksiin, herkkyys ja tarkkuus. Lisäksi mikrovalmistustekniikoilla tehtyihin antureihin voidaan jo valmistusvaiheessa helposti integroida muutakin elektroniikkaa esimerkiksi signaalin käsittelyä ja tiedon tallennusta varten. Kasvu ja kehitys alalla on ollut nopeaa. Painetta ja kiihtyvyyttä mittaavia mikroantureita myydään nykyisin vuosittain kymmeniä miljoonia.
Viime vuosina on kehitetty prosesseja, joiden avulla kyetään kasvattamaan nanomateriaaleja, joiden rakenteiden koko on molekyylitasolla. Nämä nanomateriaalit ovat osoittautuneet hyvin käyttökelpoisiksi pienissä antureissa etenkin kemiallisissa ja biologisissa sovelluksissa. Kaksidimensioiset bioanturi-matriisit, jotka tunnistavat näytteen molekyylit DNA:n tai vasta-aineiden perusteella, ovat erityisen tärkeitä. Ne ja monet muut pienet anturit mahdollistavat lähes välittömät paikalla tehtävät diagnoosit, eikä näytteitä tarvitse lähettää keskuslaboratorioon analyysia varten. Pienet anturit mahdollistavat myös diagnostisen laitteiston sijoittamisen kehon sisälle. Näillä antureilla uskotaan olevan entisestään kasvava vaikutus biolääketieteen ja kliinisen lääketieteen kehittymisessä.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
http://www.vti.fi
http://www.micronova.fi/units/mfg
MagSafe

MagSafe-virtaliitin MacBook Pro -tietokoneen vieressä
MagSafe on Applen kehittämä magneetilla kiinnittyvä virtaliitin, jota käytettiin ensimmäisen kerran 10. tammikuuta 2006 julkaistussa MacBook Pro -mallistossa. Liitin eroaa perinteisistä virtaliittimistä siten, että magneettiin perustuva kiinnitys mahdollistaa virtajohdon turvallisen irtoamisen tietokoneesta kummankaan vaurioitumatta esimerkiksi jonkun kompastuessa virtajohtoon.
MagSafe-liittimellä varustettuja virtalähteitä käytetään kolmessa kannettavassa Macintosh-tietokonemallissa. Kotikäyttöön suunnatussa MacBookissa on 60-wattinen, ammattikäyttöön suunnatussa MacBook Pro:ssa 85-wattinen ja MacBook Airissa 45-wattinen MagSafe-virtalähde.
Luz-Saint-Sauveur

| Luz-Saint-Sauveur |
| --- | --- |

 vaakuna
 Luz-Saint-Sauveur
 Koordinaatit: 42°52′21″N, 0°00′02″W 
Valtio:  Ranska
Alue:  Midi-Pyrénées
Departementti:  Hautes-Pyrénées
Arrondissementti:  Argelès-Gazost
Väkiluku:  1 200
 
 Kunnan kotisivut 
Infobox OKVirheellinen NIMI-arvo: 
Luz-Saint-Sauveur on kunta Lounais-Ranskassa Hautes-Pyrénées'n departementissa Midi-Pyrénées'n alueella. Se on kylpyläkaupunki, ja siellä sijaitsee laskettelukeskus Luz-Ardiden. Kunnan nähtävyyksiä on korkealla vuorenlla olevan linnan (Château Sainte-Marie) rauniot sekä Napoleon III:n rakennuttama monumentaalinen silta.
Aiheesta muualla

Kuvia tai muita tiedostoja aiheesta Luz-Saint-Sauveur Wikimedia Commonsissa
Luz (Mourão)

Mourãon kunnan sijainti.
Luz on kylä (freguesia) Alentejossa, Portugalissa. Se sijaitsee Mourãon kunnassa, lähellä Espanjan rajaa.
Kylä tuli kuuluisaksi 2000-luvulla Alquevan padon rakennustöiden takia, jonka seurauksena muodostui Euroopan suurin tekojärvi. Tekojärvi peitti alleen vanhan Luzin kylän 350 rakennusta.
Portugalin hallitus ja paikalliset viranomaiset perustivat uuden kylän noin kahden kilometrin päähän. Uusi kylä rakennettiin samanlaiseksi kuin vanha kylä kopioimalla kadut, talot, kirkko ja hautausmaa.
Kylästä on tullut nyt turistinähtävyys. Kylän viereen on rakennettu museo (Museu da Luz), jossa kerrotaan kylän siirtoprojektista ja alueen kulttuurista.
Aiheesta muualla

Wikimedia Commonsissa on kuvia tai muita tiedostoja aiheesta .
Junta de Freguesia de Luz (Arkistoitu – Internet Archive) (portugaliksi)
Museu da Luz (portugaliksi)
Avidiini

Avidiini.
Biotiini, jota avidiini sitoo.
Avidiini on 66–69 kilodaltonin kokoinen kananmunan valkuaisesta eristetty emäksinen glykoproteiini, jonka tärkein ominaisuus on sen kyky sitoa biotiinia. Jokainen avidiinimooli kykenee sitomaan neljä moolia biotiinia. Avidiinin ja biotiinin välinen ei-kovalenttinen sidosaffiniteetti (Kd=10-15 M) on korkeimpia tunnettuja biologisten komponenttien välisiä sidosvuorovaikutuksia.
Rakenne

Avidiini koostuu neljästä alayksiköstä (molekyylipaino 15 500–15 800 daltonia), jotka ovat identtisiä 128 aminohapon mittaisia polypeptidejä. Kussakin alayksikössä on sokerisivuketju, joka ei kuitenkaan ole välttämätön avidiinin biotiininsitomiskyvylle. Avidiini on vesiliukoinen ja kestää suuria suolapitoisuuden ja happamuuden vaihteluita erityisesti esiintyessään kompleksina biotiinin kanssa. Huolimatta siitä, että avidiini on saatu osittain puhdistetuksi jo vuonna 1942, ei sen varsinaisesta funktiosta vieläkään ole kiistatonta selvyyttä. On esitetty hypoteesejä sen toimimisesta biotiinin varastoijana tai antibioottisena tekijänä, mutta nämä ovat jääneet ajatusmallien tasolle selvien tutkimuksellisten todisteiden puuttuessa. Jälkimmäistä mallia tukee kuitenkin avidiinin kyky estää useitten mikro-organismien kasvu sekä sen induktio soluvaurioiden ja tulehdusreaktioiden yhteydessä kanan muissakin kudoksissa kuin munanjohtimessa.
Aminohappojärjestys ja kloonaaminen

Avidiinin aminohappojärjestys selvitettiin vuonna 1971 (Delange ja Hung) ja sen cDNA saatiin kloonattua ja karakterisoitua kokonaisuudessaan vuonna 1987. Avidiinigeenin kloonaaminen osoittautui kuitenkin huomattavan hankalaksi; paljastui että avidiini kuului geeniperheeseen, josta aluksi saatiin kloonattua vain muita geeniperheen jäseniä. Lopulta myös varsinainen avidiinigeeni kloonattiin.
Hyödyntäminen tutkimuksessa

Avidiinin ja biotiinin välinen tiukka sidos on mahdollistanut useita biologiseen tutkimukseen liittyviä tekniikoita. Avidiinin avulla on voitu puhdistaa ja eristää aineita, jotka jo luonnostaan sisältävät biotiinia. Monia aineita on voitu myös biotinyloida, jolloin biotiini on kovalenttisesti liitetty tutkittavaan aineeseen valeriaanahapposivuketjunsa avulla. Systeemin yhtenä hyvänä puolena voidaan pitää sitä, että tämäntapainen konjugointi harvoin muuttaa ratkaisevasti tutkittavan aineen biologisia tai fysikokemiallisia ominaisuuksia. Toisaalta modifioidun yhdisteen biotiiniosan on edelleen mahdollista sitoutua avidiiniin. Toinen merkittävä etu on avidiinin kyky sitoa useampia biotiinimolekyylejä. Tämä on tehnyt mahdolliseksi erilaisten biotiinia sisältävien molekyylien keskinäisen konjugoinnin ja täten lisännyt avidiini-biotiini-teknologian käyttötapoja. Erityyppisten markkeriryhmien konjugointi avidiiniin on mahdollistanut biotinyloitujen kohdemolekyylien osoitukset esimerkiksi entsymaattisin keinoin sekä kaksoisleimaukset. Eräs tärkeä etu on myös se, että kaupallisesti on saatavilla suuri joukko sekä biotinyloituja että avidiinikonjugoituja tuotteita.
Aiheesta muualla

Terveysportti: Avidiini
PubChem: Avidin (englanniksi)
Magalhães

Magalhães on muun muassa seuraavien henkilöiden sukunimi:
Antônio Carlos Magalhães (1927–2007), brasilialainen poliitikko
Evangelista Alcimar Caldas Magalhães (1940–2021), brasilialainen katolinen piispa
Fernão de Magalhães (1480–1521), portugalilainen löytöretkeilijä, ensimmäisen maailman ympäri purjehtineen retkikunnan johtaja
Filipe de Magalhães (1571–1652), portugalilainen säveltäjä
Gabriel Magalhães (s. 1997), brasilialainen jalkapalloilija
Jaime Fernandes Magalhães (s. 1962), portugalilainen jalkapalloilija
‎João de Magalhães e Avelar (1754–1833), portugalilainen katolinen piispa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Magalhães”, voi hakea sivunnimihaulla, laajalla sivunnimihaulla tai tekstihaulla.
Luettelo televisiosarjan Castle jaksoista

Seuraava lista on luettelo ABC:n televisiosarjan Castle jaksoista. Sitä esitetään Suomessa Nelosen ja Heron kanavilla.
Castlessa näyttelevät Nathan Fillion, joka esittää kuuluisaa rikoskirjailijaa Richard Castlea, sekä Stana Katic, joka esittää NYPD:n murhaetsivää Kate Beckettia.
Yhteenveto

| Kausi | Kausi | Jaksot | Esitysajat> Alkuperäinen esitysaika | Esitysajat> Esitysaika Suomessa | DVD-julkaisu> Alue 1 | DVD-julkaisu> Alue 2 | DVD-julkaisu> Alue 4 |
| --- | --- | --- | --- | --- | --- | --- | --- |
|   | 1  | 10   | 9. maaliskuuta 2009 – 11. toukokuuta 2009   | 28. huhtikuuta 2010 – 30. kesäkuuta 2010   | 22. syyskuuta 2009  | 6. toukokuuta 2009  | 9. maaliskuuta 2009 |
|   | 2  | 24  | 21. syyskuuta 2009 – 17. toukokuuta 2010   | 25. lokakuuta 2010 – 3. huhtikuuta 2011   | 21. syyskuuta 2010   | 24. maaliskuuta 2011   | 1. joulukuuta 2010 |
|   | 3  | 24   | 20. syyskuuta 2010  – 16. toukokuuta 2011   | 18. kesäkuuta 2014 – 26. marraskuuta 2014   | 20. syyskuuta 2011   | 6. elokuuta 2012   | 12. lokakuuta 2011 |
|   | 4  | 23   | 19. syyskuuta 2011 – 7. toukokuuta 2012   | 3. joulukuuta 2014 – 7. toukokuuta 2015   | 21. syyskuuta 2012   | 14. marraskuuta 2012   | 14. marraskuuta 2012 |
|   | 5  | 24   | 24. syyskuuta 2012 – 13. toukokuuta 2013   | 14. toukokuuta 2015 – 22. lokakuuta 2015   | 10. syyskuuta 2013   | 11. marraskuuta 2013   | 6. marraskuuta 2013 |
|   | 6  | 23   | 23. syyskuuta 2013 – 12. toukokuuta 2014   | 20. huhtikuuta 2016 – 30. toukokuuta 2016   |   |   |  |
|   | 7  | 23   | 23. syyskuuta 2013 – 11. toukokuuta 2015   | 15. helmikuuta 2017 – 27. maaliskuuta 2017   |   |   |  |
|   | 8  | 22   | 23. syyskuuta 2013 – 16. toukokuuta 2016   |   |   |   |  |
Jaksot > Kahdeksas tuotantokausi

| # | Σ # | Alkup>  nimi | Suomenkielinen nimi | Ohjaus | Käsikirjoitus | Alkup>  esityspäivä | Suomen esityspäivä | Tuotanto- koodi |
| --- | --- | --- | --- | --- | --- | --- | --- | --- |
| 152 | 1 | XY |   | Rob Bowman | Terence Paul Winter ja Alexi Hawley | 21. syyskuuta 2015 |   | 801 |
| 153 | 2 | XX |   | Paul Holahan | Alexi Hawley ja Terence Paul Winter | 28. syyskuuta 2015 |   | 802 |
| 154 | 3 | PhDead |   | Rob Bowman | Chad Gomez Creasey | 5. lokakuuta 2015 |   | 803 |
| 155 | 4 | What Lies Beneath... |   | Larry Shaw | Barry O'Brien | 12. lokakuuta 2015 |   | 804 |
| 156 | 5 | The Nose |   | Steve Robin | Nancy Kiu | 19. lokakuuta 2015 |   | 805 |
| 157 | 6 | Cool Boys |   | Paul Holahan | Alexi Hawley | 9. marraskuuta 2015 |   | 806 |
| 158 | 7 | The Last Seduction |   | John Terlesky | Rob Hanning | 16. marraskuuta 2015 |   | 807 |
| 159 | 8 | Mr. & Mrs. Castle |   | Jeff Bleckner | Christine Roum | 23. marraskuuta 2015 |   | 808 |
| 160 | 9 | Tone Death |   | Hanelle Culpepper | Robert Bella | 8. helmikuuta 2016 |   | 809 |
| 161 | 10 | Witness for the Prosecution |   | Bill Roe | Terence Paul Winter | 14. helmikuuta 2016 |   | 810 |
| 162 | 11 | Dead Red |   | Jeannot Szwarc | Jim Adler | 15. helmikuuta 2016 |   | 811 |
| 163 | 12 | The Blame Game |   | Jessica Yu | Michal Zebede | 22. helmikuuta 2016 |   | 812 |
| 164 | 13 | And Justice For All |   | Kate Woods | Adam Frost | 29. helmikuuta 2016 |   | 813 |
| 165 | 14 | The G.D.S. |   | John Terlesky | Alexi Hawley | 7. maaliskuuta 2016 |   | 814 |
| 166 | 15 | Fidelis Ad Mortem |   | Rob Bowman | Chad Gomez Creasey | 21. maaliskuuta 2016 |   | 815 |
| 167 | 16 | Heartbreaker |   | Tom Wright | Barry O'Brien | 4. huhtikuuta 2016 |   | 816 |
| 168 | 17 | Death Wish |   | Bill Roe | Stephanie Hicks | 11. huhtikuuta 2016 |   | 817 |
| 169 | 18 | Backstabber |   | Jessica Yu | Robert Bella | 18. huhtikuuta 2016 |   | 818 |
| 170 | 19 | Dead Again |   | Bill Roe | Rob Hanning | 25. huhtikuuta 2016 |   | 819 |
| 171 | 20 | Much Ado About Murder |   | Hanelle Culpepper | Christine Roum | 2. toukokuuta 2016 |   | 820 |
| 172 | 21 | Hell to Pay |   | John Terlesky | Jim Adler, Adam Frost ja Nancy Kiu | 9. toukokuuta 2016 |   | 821 |
| 173 | 22 | Crossfire |   | Rob Bowman | Alexi Hawley ja Terence Paul Winter | 16. toukokuuta 2016 |   | 822 |
Mata Hari (kappale)

|  Mata Hari |
| --- | --- |

Kappaleen tiedot
Esittäjä(t):  Samira Efendi
Tyylilaji:  pop
Julkaistu:  15. maaliskuuta 2021
Säveltäjä(t):  Amy van der Wel Tony Cornelissen Luuk van Beers Josh Earl
Sanoittaja(t):  Amy van der Wel Tony Cornelissen Luuk van Beers Josh Earl
Tuottaja(t):  Luuk van Beers Tony Cornelissen
Euroviisutiedot
Vuosi:  2021
Maa:  Azerbaidžan
Kieli:  englanti
Sijoitus:  20.
Pisteet:  65
Sijoitus semifinaalissa:  8.
Pisteet semifinaalissa:  138
Video:  videolinkki
Aikajärjestys
 ◄ ”Cleopatra” (2020) 
 ”Fade to Black” (2022) ► 
Mata Hari on azerbaidžanilaisen laulajan Efendin esittämä kappale, jolla hän edusti Azerbaidžania vuoden 2021 Eurovision laulukilpailussa, Rotterdamissa.
Kappale kilpaili Euroviisujen finaalissa, jossa se sai 65 pistettä ja saavutti sijan 20.
Magahin kieli

| Magahi |
| --- | --- |
Oma nimi:  मगही (magahī) मगधी (magadhī)
Tiedot
Alue:  Intia
Puhujia:  14 miljoonaa
Kirjaimisto:  devanagari
Kielitieteellinen luokitus
Kielikunta:  indoeurooppalaiset kielet
Kieliryhmä:  indoarjalaiset kielet itäinen ryhmä bihar-kielet
ISO 639-3:  mag
 Ohje 
Magahi on indoarjalainen kieli, jota puhutaan Intiassa Biharin, Jharkhandin ja Länsi-Bengalin osavaltioissa. Kielellä oli vuoden 2001 väestönlaskennan mukaan 14 miljoonaa puhujaa.
Marathon (täsmennyssivu)

Marathon voi viitata esimerkiksi seuraaviin:
Paikat

Kanadassa:
Marathon, kaupunki Ontariossa, Kanadassa
Kreikassa:
Marathon, antiikin aikainen kaupunki Kreikassa
Marathónas, nykyinen kaupunki ja kunta Itä-Attikan alueyksikössä Attikan alueella Kreikassa
Marathónaksen tasanko, antiikin Marathonin tasanko, tasanko Attikassa Kreikassa
Marathonin taistelu, kreikkalaisten ja persialaisten välillä vuonna 490 eaa. käyty taistelu
Yhdysvalloissa:
Marathon, kaupunki Floridassa
Marathon, kaupunki Iowassa
Marathon Township, Michigan
Marathon (kaupunki), New York
Marathon (kylä), New York
Marathon Ohiossa
Marathon Texasissa
Marathon Wisconsinissa
Marathonin piirikunta (engl. Marathon County) Wisconsinissa
Videopelit

Marathon-trilogia , taistelupelejä 1990-luvulta
Marathon, ensimmäinen osa (1994)
Marathon 2: Durandal, toinen osa (1995)
Marathon Infinity, kolmas osa (1996)
Viihde

Marathon, korealainen elokuva vuodelta 2005
Marathon, Santana-yhtyeen albumi vuodelta 1979
Marathon, kanadalaisen Saga-yhtyeen albumi vuodelta 2003
The Marathon, elokuva vuodelta 1919
Magadi

| Magadi |
| --- | --- |

Valtiot:   Kenia
Paikkakunta:  Kajiadon piirikunta (en) 
Koordinaatit:  1°52′00″S, 36°16′00″E
Mittaustietoja
Pinnankorkeus:  579  m 
Pituus:  32 km
Leveys:  3 km
Pinta-ala:  200 km2 
Tilavuus:  0,05 km3 
Suurin syvyys:  1  m 
 fiMagadi 
Magadi on järvi eteläisessä Keniassa. Se löydettiin vuonna 1904 Captain E.G. Smith toimesta.
Magadi on 32 kilometriä pitkä ja 3 kilometriä leveä. Järveen virtaa monia sekä kylmiä että kuumia virtoja, joista erityisesti kuumat ovat kyllästetty soodalla. Järvelle johtaa Mombasasta rautatie, josta uutetaan suolaa ja kipsiä.
Matti Vainio

Matti Vainio (s. 1946) on suomalainen professori emeritus, joka on työskennellyt muun muassa Helsingin ja Jyväskylän yliopistoissa ja kirjoittanut lukuisia tietokirjoja. Vainio on Helsingin yliopiston dosentti.
Ura

Ennen yliopistouraansa Vainio työskenteli Kuopion kaupunginorkesterin viulistina ja musiikkitoimittajana Yleisradiossa.
Hän oli Jyväskylän yliopiston taidekasvatuksen professorina vuosina 1973–1977. Tämän jälkeen Vainio toimi vanhempana tutkijana Lontoon yliopiston musiikkikasvatuksen laitoksella syyskesästä 1977 syyskesään 1978. Sieltä hän siirtyi Helsingin yliopiston musiikkitieteen assistentiksi ja apulaisprofessoriksi vuosiksi 1979–1982. Sen jälkeen hän työskenteli professorina Budapestin yliopistossa (ELTE) syksystä 1982 syyskesään 1985. Vuosina 1986–2009 Vainio oli  musiikkitieteen professorina Jyväskylän yliopistossa. Hän oli Göttingenin yliopiston vieraileva professori syyskesästä 1993 syyskesään 1995.
Vainio on kirjoittanut runsaat kaksikymmentä kirjaa suomalaisen musiikkikulttuurin alalta. Kirjoissaan hän on käsitellyt muun muassa Elmer Diktoniusta, Aino Acktéta, Robert Kajanusta, P. J. Hannikaista ja Fredrik Paciusta sekä musiikkialan instituutioita, kuten Helsingin kaupunginorkesteria sekä Suomen ja Englannin musiikkikasvatuksen vaiheita. Hän on myös kirjoittanut unkariksi suomalaisen musiikin historiasta.
Vuonna 2003 Vainio sai valtion tiedonjulkistamispalkinnon Robert Kajanus -kirjastaan Nouskaa aatteet!, joka oli myös Tietokirjallisuuden Finlandia -palkintoehdokkaana.
Matti Vainionpää

Matti Vilhelmi Vainionpää (23. marraskuuta 1926 Kauhava – 9. heinäkuuta 2006) oli suomalainen kirjailija.
Teoksia

Paalasmaa surun saari : Kuvaus Pielisenjärvellä 4.10.1959 tapahtuneesta moottoriveneonnettomuudesta. Tekijä, Nykvarn, Norrköping 1969
Polku näkymättömään : runoja. Kirjavirta 1965
Mariehamns stad

| Mariehamns stad |
| --- | --- |

 sijainti 
Väkiluku:  11 742 64:nneksi suurin 31.12.2021 
Mariehamns stad (suom. Maarianhaminan kaupunki) on suomalainen seutukunta, joka sijaitsee Ahvenanmaalla. Sen LAU 1 (NUTS 4) -numero on 211. Seutukuntaan kuuluu ainoastaan Maarianhaminan kaupunki ja se on Kouvolan ja Jämsän seutukuntien ohella ainoa yhden kunnan seutukunta.
Kunnat

| Vaakuna | Kunta |
| --- | --- |
: Maarianhamina (kaupunki)
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
| Mariehamns stadin väestönkehitys 1980–2010 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 9 553 | 9 553 |
| 1985 | 1985 |    | 9 829 | 9 829 |
| 1990 | 1990 |    | 10 263 | 10 263 |
| 1995 | 1995 |    | 10 418 | 10 418 |
| 2000 | 2000 |    | 10 488 | 10 488 |
| 2005 | 2005 |    | 10 780 | 10 780 |
| 2010 | 2010 |    | 11 190 | 11 190 |
Lähde: Tilastokeskus.
Ruotsinkielisten osuus seutukunnan väestöstä oli 83,3 % vuonna 2019. Se on laskenut viimeisinä vuosikymmeninä taukoamatta.